จัสติน โทมัส เทคหนึ่ง
พร้อมแล้ว เจที
ซีซั่นสาม
ใช่ ซีซั่นสาม ฟูล สวิง ลุยกันเลย
ซีซั่นสาม
- ขอบคุณที่ให้ฉันมาร่วม ตื่นเต้นจัง - ผมตื่นเต้นมากเลยล่ะ
- ซีซั่นนี้เอาให้ทุบสถิติเลยนะ - นั่งแบบนี้เหรอ
- ผมต้องปิดโทรศัพท์ด้วย ฉะนั้น… - เอาหมอนนั่นออกไป
ที่ด้านหลังนั่นคือลูกหมาเหรอ
แกได้ออก Netflix ซีซั่นสามล่ะ คนเป็นล้านจะมาทักทายแก
- พร้อมไหม - พร้อมครับ เอาเลย เริ่มถ่ายได้
เป็นปีที่น่าตื่นเต้น
เป็นปีที่น่าตื่นเต้นครับ มันเต็มไปด้วยเรื่องราว
นักกอล์ฟอันดับหนึ่งของโลก สก็อตตี้ เชฟฟ์เลอร์ถูกจับกุม
เขาจะต้องติดคุก คุณทำอะไรไม่ได้
ที่ผมเห็นคือเพื่อนผมถูกใส่กุญแจมือ
เดินไปที่รถตำรวจ
ตอนนี้ผมยังไม่รู้เลยว่ามันเกิดอะไรขึ้น
รอรี่ แม็คอิลรอยยื่นฟ้องหย่า
ตอนนี้กล้องของ Netflix กำลังตามถ่ายผมอยู่ ฉะนั้น…
เพราะว่ากอล์ฟเป็นที่นิยมอย่างมาก
ข่าวระดับประเทศจึงรายงานเรื่องนักกอล์ฟ ไม่ว่าพวกเขาจะชอบหรือไม่
คนพวกนี้ร่วมงานกับนักการเมืองและคนดังๆ
และอิทธิพลของพวกเขาก็ไปไกลกว่าเรื่องกอล์ฟ
เข้ามาอยู่ในวัฒนธรรมป็อปกระแสหลัก
อะไรวะ
พวกเขาหลบซ่อนจากอะไรก็ตามที่เกิดขึ้นไม่ได้
มันทำให้ฉันอยากอาเจียน ทำให้ฉันอยากร้องไห้
แว่นขยายจะจ่ออยู่ที่คุณ แค่คุณคนเดียว
ยิ่งถ้าคุณเป็นผู้เล่นชั้นหัวกะทิ
ให้เขาโชว์ของ!
คนชอบพูดกันว่าผมเป็นดาราโซเชียล
มันทำให้ผมโกรธหน่อยๆ
ผมมาที่นี่เพื่อประกาศชื่อ กัปตันทีมไรเดอร์คัพของเรา คีแกน แบรดลีย์
คุณรู้สึกยังไงกับข่าวนี้
แปลกใจมากครับ
แต่ท้ายที่สุดแล้ว พวกเขาเป็นที่สนใจก็เพราะเหตุผลง่ายๆ
มันไม่มีกีฬาชนิดไหนที่เป็นส่วนตัว เปี่ยมด้วยความมุ่งมั่น
และบีบคั้นจิตใจผู้เล่นมากเท่ากับกอล์ฟอีกแล้ว
มันบ้ามาก เป็นอะไรที่เราไม่คิดว่าจะเกิดขึ้น
จู่ๆ มันก็เกิดขึ้น ชีวิตเรากลับตาลปัตร
- เป็นผมคงไปเถียงกับดิวซ์อีกครั้ง - สามล้าน สามล้านเพราะผิดกฎ
ผมมีรู้สึกหงุดหงิดในใจไหม ที่ผมอาจเก่งไม่เท่าเขา
ครับ
ผมไม่ได้ร้องไห้จริงๆ ผมไม่อยากให้นี่เป็นช่วงเวลาที่ผมร้องไห้
เขาจะเป็นแรงบันดาลใจให้คนมากมาย
เอาชนะอุปสรรคที่ฉุดรั้งตัวเองไว้
และดึงศักยภาพที่มีออกมาได้
มันหนักมาก แต่ว่าสิ่งเดียวที่ผมทำเป็นคือการเล่น
และเพราะอย่างนั้น ในกีฬาที่ถูกออกแบบมาให้คุณแพ้
ชัยชนะจึงยิ่งรู้สึกดีขึ้นไปอีก
(ฟูล สวิง)
(ตอน 1 การแข่งขันครั้งใหม่)
อีกหนึ่งสัปดาห์อันหลากอารมณ์กำลังจะมาถึง
ในการแข่งเพื่อเฟ้นหาตัวแชมป์ ของหนึ่งในรายการที่ใหญ่ที่สุด
เป้าหมายของผมในฤดูกาลนี้ ก็เหมือนกันกับในทุกๆ ฤดูกาล
ผมอยากชิงชัยกับสุดยอดผู้เล่นของโลก
และถ้ามองในเรื่องความสนใจที่ได้รับล่ะก็
ผมไม่คิดว่ากอล์ฟจะเคยเป็นที่สนใจมากเท่านี้
มีความเปลี่ยนแปลงหลายอย่างเกิดขึ้น มีข่าวชวนอึ้งจำนวนมาก
โผล่มาจากไหนไม่รู้ และเปลี่ยนภูมิทัศน์ของวงการไป
ตอนนี้แฟนกอล์ฟจึงกังวลอยู่ตลอดเวลา
แบบว่า "ต่อไปจะเกิดอะไรขึ้น"
สุภาพสตรีและสุภาพบุรุษ เรามีเซอร์ไพรส์มาฝาก
ชายคนนี้คือขั้นสุดยอดของศักยภาพมนุษย์
คนแรกของทีม
โปรดต้อนรับ…
โทนี่
- โทนี่ - ขอบคุณที่เชิญผมมานะ
ขอบคุณมากที่มา
ผมเคยเห็นเด็กรูปหล่อคนนี้
ไงพวก
ผมสก็อตตี้ เชฟฟ์เลอร์ ผมอยู่ที่กองถ่ายแฮ้ปปี้ กิลมอร์ 2
พอได้มาอยู่ในกองถ่าย มันทำให้นึกถึงหลายๆ อย่างจากภาคแรก
- ให้ตาย สบายดีนะครับ - ยินดีที่ได้พบคุณนะ
การได้อยู่ในภาคสองเป็นประสบการณ์ที่ยอดมาก
ตำนาน! ตำนานอยู่ตรงนี้
ผมตื่นเต้นนิดหน่อย
แอ็กชั่น
เรามาถ่ายทำที่นี่ได้สองสามวันแล้ว
จอร์แดน ริคกี้ คีแกน
โทนี่ ฟิเนา
คุณเล่นกอล์ฟเก่งไหม อดัม
- ไม่เก่ง - เหรอ
เราได้เดบิวต์ในหนังที่สุดยอดไปเลย
โอเค
เพอร์เฟกต์
สำหรับผมมันง่ายมาก ผมเล่นเป็นแฟนตัวยงของกิลมอร์ ซึ่งผมเป็นจริงๆ
มันเลยสนุกมาก
ใช้ได้เลยแฮะ ดีขึ้นเยอะ
นี่เป็นประสบการณ์ ที่แตกต่างอย่างสิ้นเชิงสำหรับผม
เมื่อเทียบกับงานของผมตามปกติ
ไม่อยากจะเชื่อว่าผมได้มาเล่นด้วย
มันเหนือจริงสุดๆ เหมือนผมอยู่ในจักรวาลคู่ขนาน
พ่อผมอยากให้ผมเป็นนักกอล์ฟ
แล้วมันจะมีวิธีไหนที่จะดีไปกว่า
การดูหนังกอล์ฟคลาสสิก ซึ่งหนึ่งในนั้นคือแฮ้ปปี้ กิลมอร์อีก
เดอแชมอะไรสักอย่าง
- ใช่แล้ว - ผมรักคุณนะ
รักคุณเหมือนกัน เขายอดสุดๆ
สาม สอง หนึ่ง…
บาบาบูอี้
ใช้ได้เลยพวก
- บ้านคุณอยู่ไหน ฟลอริดาเหรอ - ใช่ จูปิเตอร์ ฟลอริดา
ไม่นะ เราไม่…
- เพอร์เฟกต์ ขอบคุณมาก - ผมเริ่มดูฟูล สวิงแล้ว
- มันดีมาก ใช่ - เจ๋งเลย
- สร้างมาได้ดีเลย - ครับ
- พวกคุณทำได้ยอด… - ไม่ต้องพูดแบบนั้นก็ได้
- นั่นคนของรายการ - เชี่ย รายการห่วยมาก
มันห่วยแตก
ปีนี้น่าสนใจมาก
ที่นอกสนาม
คุณจะเห็นผู้เล่นหลายๆ คนมาร่วมงานกัน
ในหนังเรื่องแรกที่พวกเขาแสดง แฮ้ปปี้ กิลมอร์ 2
- หนึ่ง สอง สาม - กอล์ฟ
แต่ในสนาม มันก็มีพลวัตที่น่าสนใจ
เพราะทุกคนกำลังไล่ตามชายคนเดียว
สก็อตตี้ เชฟฟ์เลอร์
ไม่เอาน่า ชูตเตอร์ เราต้องมีพัตต์ลูกพลาดกันบ้างแหละ
ตอนนี้สก็อตตี้เป็นผู้เล่น ที่เก่งที่สุดในโลกอย่างไม่ต้องสงสัย
ทุกครั้งที่เขาลงแข่งในรายการ
เขาคือคนที่ใครๆ ต้องเอาชนะ
สก็อตตี้ เชฟฟ์เลอร์กลับมาเป็น ราชาของเบย์ฮิลล์อีกครั้ง
เก่งที่สุดนับจากไทเกอร์ วูดส์เลยมั้ง
สก็อตตี้ เชฟฟ์เลอร์เป็นแชมป์เพลเยอร์สปีที่ 50
และเป็นคนแรกที่คว้าแชมป์ติดกันสองสมัย
ผมมีไฟอยากเอาชนะอยู่ตลอด
ตอนนี้อาจมากขึ้นด้วยเพราะผมมีเป้าอยู่กลางหลัง
และทุกคนพยายามจะโค่นผม
- ผมสนุกมาก - โว้ว ดังแปะเลย
ดังแปะ
รู้สึกอย่างกับแข่งโปรแอม นี่คือสิ่งที่…
มันเหมือนแข่งกับมือสมัครเล่น 30 รายการ
พวกเขาคงจะรู้สึกแบบนั้น แต่มันก็สนุกดี
ใช่
ปีนี้ผมเล่นได้ดีมาก คุณจะเรียกมันว่าอะไรก็ได้
จะเรียกว่าเป็นปีรุ่งพุ่งแรงหรืออะไรก็แล้วแต่
ผมแค่เล่นให้ดีที่สุด และพยายามให้เป็นแบบนั้นต่อไป
ถ้าสก็อตตี้ยังเล่นได้แบบนี้ต่อไปเรื่อยๆ อะไรก็คงหยุดเขาไม่ได้
ดังนั้นคำถามก่อนจะเข้าสู่ รายการใหญ่รายการแรกของปี
รายการมาสเตอร์ส
ก็คือใครบ้างที่จะต่อกรกับอันดับหนึ่งของโลกได้
(หาดปอนเตเวดรา) (ฟลอริดา)
เราได้เครื่องนี้มา เมื่อราวๆ สองสัปดาห์ที่แล้วล่ะมั้ง
และมันเป็นหนึ่งในของที่ผมดีใจที่ซื้อมา
ผมไม่ใช่พวกเรื่องมากเรื่องกาแฟ เรียกแบบนั้นก็เกินไปหน่อย
แต่ผมไม่ชอบถ้ากาแฟมันไม่เข้ม
บางครั้งเวลามองลงไปในแก้ว แล้วกาแฟมันใสจนมองเห็นก้นแก้ว
แบบนั้นมันไม่ได้ ไม่ได้เด็ดขาด
แบบนั้นใครเห็นก็เคือง แต่ก็เป็นความเห็นผมคนเดียวล่ะนะ
ชื่อของผมเป็นยุโรปสุดๆ
พอพูดด้วยสำเนียงใต้แล้วเลวร้ายมาก
ผมเคยได้ยินคนออกเสียงเป็นคำต่างๆ นานา
งั้นบอกไว้หน่อยได้ไหมว่าอ่านว่ายังไง
ลุดวิก โอเบิร์กครับ
ลุดวิก โอเบิร์กเหมือนถูกสร้างขึ้น ในแล็บเคมีที่สวีเดน
และจากรูปร่าง ใบหน้า รวมถึงวงสวิงกอล์ฟ
เขาเหมือนคนที่ถูกเทพเจ้าแห่งกอล์ฟสร้างขึ้น
ลุดวิกอายุ 24 ปี เขาไม่เคยแข่งชิงแชมป์รายการใหญ่
แต่เขาก็มีผลงานเป็นกองพะเนิน
เขาเป็นผู้เล่นวิทยาลัยคนแรก
ที่ได้ตรงเข้าไปเล่นพีจีเอทัวร์ทันทีหลังเรียนจบ
เขาเป็นแชมป์ดีพีเวิลด์ทัวร์ ได้แชมป์พีจีเอทัวร์ในรายการที่ 11
แล้วเขายังถูกเลือก เป็นตัวแทนยุโรปในไรเดอร์คัพ
และผลงานของเขาสัปดาห์นั้น ใครก็คาดไม่ถึง
(ไรเดอร์คัพ ปี 2023) (มาร์โคซิโมนีกอล์ฟแอนด์คันทรีคลับ)
ตัวแทนของสหรัฐอเมริกา
สก็อตตี้ เชฟฟ์เลอร์และบรูคส์ เคปก้า
ตัวแทนจากยุโรป วิคเตอร์ ฮอฟแลนด์และลุดวิก โอเบิร์ก
ทีมนี้คืออันดับหนึ่งของโลก
กับแชมป์รายการใหญ่ที่ยิ่งใหญ่ที่สุด ของยุคสมัยใหม่
แต่พวกเขากลับถูกสกัดไว้
หน้าใหม่ชาวสวีเดนเริ่มต้นได้อย่างสวยงาม
อย่าลืมนะครับว่าเขายังไม่เคยเล่นรายการใหญ่
แต่เขาก็ได้มาไรเดอร์คัพแล้ว
สถานการณ์เลวร้ายลงไปอีก
สำหรับอันดับหนึ่งของโลก สก็อตตี้ เชฟฟ์เลอร์
และแชมป์พีจีเอทัวร์ บรูคส์ เคปก้า
พวกเขาพ่ายแพ้ราบคาบ
เป็นการพ่ายแพ้ครั้งมโหฬารที่สุด ตั้งแต่ที่ไรเดอร์คัพเคยมีมา
แพ้แบบแต้มห่างที่สุด
ดูสก็อตตี้สิครับ ว้าว
ภาพนี้ไม่ได้เห็นได้บ่อยๆ นี่แหละสิ่งที่ไรเดอร์คัพทำได้
ลุดวิก โอเบิร์กทำให้อันดับหนึ่งของโลกเสียน้ำตา
มันเป็นชัยชนะครั้งมโหฬารที่สุด
การเล่นบนเวทีใหญ่ในฐานะลูกทีมไรเดอร์คัพ
ความกดดันมันคนละเรื่องกันเลย แต่ลุดวิกก็รับมือได้
ฉันคิดว่าหลังจบรายการนั้น เขาคงจะรู้สึกว่า
"ถ้ารับมือเรื่องนี้ได้ ฉันก็รับมือได้ทุกอย่าง"
เล่นฟุตบอลด้วยเหรอ
ผมเล่นฟุตบอลครับ
เวลาขว้างลูกมันสนุกดี
แต่จะบอกว่าขว้างแม่นก็ไม่ได้ ผมไม่ใช่คนอเมริกัน
มาสเตอร์สคือทัวร์นาเมนต์
ที่ผมตั้งตารอมากที่สุด
ประวัติศาสตร์ของมัน ผมรักประวัติศาสตร์ มันคือจุดที่เจ๋งที่สุดของการแข่ง
มันคือรายการใหญ่ที่จัดขึ้นทุกๆ ปี
เต็มไปด้วยช่วงเวลาน่าจดจำ และลูกตีที่น่าจดจำ
และสำหรับผมแล้ว
คงยอดมากถ้าผมได้เป็นส่วนหนึ่งของอะไรแบบนั้น
ถ้าผมได้ไปเล่นที่นั่น มีสัปดาห์ที่ดี และได้สนุก
ผมก็คงไม่ขออะไรอีกแล้ว
(สนามกอล์ฟออกัสตาเนชันแนล) (ออกัสตา จอร์เจีย)
นักกอล์ฟทุกคนฝันจะได้เล่นรายการมาสเตอร์ส
และได้ลงสนาม
สำหรับนักกอล์ฟ การไปออกัสตา ก็เหมือนชาวคาทอลิกไปวาติกัน
มันประมาณนั้นเลยล่ะครับ
ผมคงไม่มีวันลืมครั้งแรกที่ได้ไปออกัสตา
มันพิเศษมากสำหรับผม
และสำหรับหลายๆ คนก็คงเหมือนกัน
- ว่าไง - ไง
เป็นไงบ้าง
การไปที่นั่นครั้งแรกมันเปิดโลกสุดๆ
มีแต่ผู้เล่นที่เก่งที่สุดที่จะชนะ
อย่าถ่ายที่อยู่ผมนะ
- สบายดีไหมคะ - ดีครับ คุณล่ะ
ดีค่ะ ยินดีต้อนรับ
ทึ่งเลยนะเนี่ย มีคนมาลงชื่อเร็วขนาดนี้ด้วย
เริ่มลงทะเบียนตั้งแต่วันเสาร์ ก็เลย…
อ้อ งี้นี่เอง พวกเขาตื่นเต้น ก็เลยมากันเร็ว โอเค
นี่ลายมือผมสวยที่สุดตั้งแต่เคยเขียนมาเลย
- ขอบคุณ - ปกติลายมือผมห่วยแตก
- ยินดีต้อนรับ ยินดีด้วยนะคะ - ขอบคุณ
รู้สึกยังไงบ้างกับการแข่งดีซีพีเมื่อตอนนั้น
เจ๋งมากครับ
มันเจ๋งดีที่ได้เป็นคนแรกที่กลับมา ในฐานะผู้เข้าแข่งขัน เพราะงั้น…
- เรารู้ว่าสักวันจะเป็นแบบนี้ - ครับ มันเจ๋งมาก
ขอต้อนรับกลับสู่มีเดียเซนเตอร์
แชมป์เสื้อเขียวห้าสมัย คุณไทเกอร์ วูดส์
การเป็นพี่เลี้ยงให้กับผู้เล่นรุ่นเยาว์ มันมีความหมายกับคุณยังไงบ้าง
ผมดีใจเวลาเห็นพวกเขาทำสำเร็จ มันเป็นส่วนหนึ่งของเกม
เราต้องส่งต่อความรู้ เราจะไม่เก็บมันไว้
โดยเฉพาะที่นี่ หนึ่งในรายการที่เรามีโอกาสได้ทำแบบนั้น
เพราะเราจะเล่นที่สนามเดิมทุกปี
สิ่งที่มาสเตอร์สทำได้ดีคือการพากอล์ฟในอดีต
และกอล์ฟในอนาคตมาเจอกัน
ตอนผมมาเล่นที่นี่ครั้งแรก มีรุ่นใหญ่หลายคนให้คำแนะนำดีๆ กับผม
และผมก็พยายามจะทำแบบนั้นให้กับคนรุ่นต่อไป
ใจผมยังรู้สึกเหมือนเป็นรุ่นเยาว์
แต่ผมกำลังขยับไปอยู่ฝั่งผู้เล่นรุ่นใหญ่แล้ว
มันรู้สึกแปลกมาก
คุณคือคนที่เปิดตัวด้วยอันดับสูงที่สุด เป็นรองแค่วินด์แฮม คลาร์ก
คนส่วนใหญ่ที่มาเล่นมาสเตอร์สครั้งแรก พยายามซึมซับทุกอย่าง
ซึมซับประสบการณ์
แต่คุณอยู่ในจุดที่คุณเชื่อว่าคุณสามารถคว้าแชมป์ได้
คุณจะรักษาสมดุลระหว่างสองเรื่องนั้นยังไง
ที่ผมจะพยายามทำก็คือ โอบรับความตื่นเต้นและตึงเครียดเอาไว้
และในขณะเดียวกัน ก็ต้องตระหนักในศักยภาพและฝีมือของตัวเอง
รู้ว่าตัวเองเก่งพอที่จะชิงชัย
แต่ที่แน่นอนคือผมจะเตรียมตัวให้พร้อมที่สุด
รายการมาสเตอร์สคือสัญญาณ
ที่บอกว่าฤดูกาลกอล์ฟเริ่มต้นอย่างเป็นทางการ
รายการใหญ่มาถึงแล้ว
การได้กลับมามันรู้สึกดีมาก
สนามที่นี่เล่นยาก นี่เป็นรายการที่เล่นยาก
นี่คือสิ่งที่ช่วยเพิ่มความกดดันและความตื่นเต้น
และแฟนๆ ก็รู้สึกได้
นี่คือช่วงเวลาที่ดีที่สุดของปี เรามีสุดยอดผู้เล่น
จากทั้งสองทัวร์นาเมนต์มาชิงชัยกันในระดับสูงสุด
เราจะได้เห็นทั้งดาวรุ่งฉายแสง เห็นบางคนที่รุ่งแล้วก็ร่วง
และถ้าโชคดี เราอาจได้เห็น ดาวรุ่งหน้าใหม่สักดวงสองดวง
- นีล - นีล
นีล ชิปลีย์เป็นหนึ่งในผู้เล่น
แบบที่พอเห็นในสนามแล้ว คุณจะถามว่า "หมอนี่ใคร"
- ผมสบถได้หรือเปล่า - เอาเลย
"เอาเลย" อย่าพูดว่าเอาเลยสิ ผมไม่…
(นีล ชิปลีย์) (นักกอล์ฟสมัครเล่น)
ปู่ย่าผมจะดูรายการนี้ ผมต้องระวังหน่อย
ผมเรียนอยู่ปีห้าที่ม.โอไฮโอสเตต
ห้องนี้ไม่ค่อยสะอาดเท่าไร
ผมคงจะไม่โฟกัสตรงนั้น
นี่เป็นผ้าสะอาด แค่ยังไม่ได้พับ
ผมซักเมื่อวานนี้
ผมอาศัยอยู่ในหอพักวิทยาลัย กับเพื่อนร่วมทีมห้าคน
เราทำผนังห้องพังยับด้วยกระดานปาเป้า
ฉะนั้นเราคงไม่ได้เงินประกันคืนแน่ๆ
เราเล่นเอกซ์บ็อกซ์บ่อยมาก เวลาที่ไม่ได้ไปสนามกอล์ฟ
เราซื้อเบียร์มาสองลัง ตอนนี้เครื่องวางอยู่บนนั้น
มันเป็นงานวิศวกรรมที่ผมภูมิใจ
เป็นการใช้ความรู้ในทางที่สุดยอดไปเลย
เวลาอยู่กับทีม ผมถูกล้อตลอดเวลา
มีแต่อะไรแย่ๆ เต็มไปหมด
เพื่อนร่วมทีมผมเริ่มเขียนข้อความต่างๆ
"เซ็กซี่สุดๆ"
"รูปหล่อผมยาว" "ราชานักกิน" ผมเป็นคนกินเก่งน่ะ
ส่วนประโยคที่พูดกันมานานก็คือ "หุ่นนี้วาฟเฟิลเฮาส์ปั้นให้"
คงต้องสกรีนใส่เสื้อยืดซะแล้ว
นายจะใส่ไอ้นั่นเดินบนทางแมกโนเลียหรือเปล่า
นี่คือกุชชีคนบ้านนอกเลยนะ
ผมเป็นแค่คนธรรมดาคนหนึ่ง
ที่บังเอิญเล่นกอล์ฟได้ดีกว่าคนทั่วไปนิดหน่อย
ผมอายุหกขวบตอนที่ดูไทเกอร์ วูดส์เล่นครั้งแรก ในยูเอสโอเพ่น ปี 2007
พ่อผมให้ผมนั่งบนบ่า
และผมก็… จากผมถึงกล้อง นั่นคือระยะห่างระหว่างผมกับไทเกอร์
ผมเป็นเด็ก ผมพยายามยื่นมือออกไปแปะมือกับเขา
แต่เขากำลังจดจ่อสุดๆ แล้วเขาก็เดินผ่านผมไป
เขาสุดยอด เป็นคนที่ผมเชียร์อยู่ตลอด
และเป็นแรงบันดาลใจให้ผมลงสนามเพื่อแข่งขัน
รายการมาสเตอร์สโด่งดัง ในเรื่องการเชิญนักกอล์ฟสมัครเล่น
พวกเขาจะเชิญแชมป์สมัครเล่นจำนวนหนึ่ง
จากทั่วทุกมุมโลกมาร่วมแข่งขันทุกปี
และมือสมัครเล่นชั้นแนวหน้า ก็ชิงตำแหน่งกันดุเดือดเสมอ
มีห้าวิธีที่มือสมัครเล่น จะได้ผ่านเข้ามาเล่นมาสเตอร์ส
ผมได้รับเชิญจากการจบเป็นที่สอง ในการแข่งยูเอสแอมะเทอร์
ลูกนี้ดูดีมาก ลงกรีนเป๊ะเลย
มันมีลูกหนึ่งที่กลิ้งกลับเข้ามา จาก 25 ถึง 30 ฟุตจนเหลือฟุตเดียว
แท็ปอิน เบอร์ดี้
- แปะมือหน่อย - เป็นช็อตสำคัญของชีวิตเขาเลย แดน
ต้องงี้ดิ
บัตรเชิญน่าจะยังอยู่ ให้ไปหาดูก็ได้นะ ถ้าคุณ…
ดีค่ะ ไปเอาบัตรเชิญมาหน่อย
ผมน่าจะมีบัตรเชิญ ผมเก็บของจากพวกเขาไว้
- อาจเป็นใบเสร็จ - ขอดูหน่อย
โอ้ว้าว
พวกเขาไม่ได้บอก แต่เราจะได้แฟ้มเบ้อเริ่มที่บอกกฎต่างๆ
ทั้งหมดนี้คือ…
มันเขียนด้วยลายมือ
ผมว่าเขาต้องจ้างนักอักษรวิจิตรเอาไว้คนหนึ่งแน่
(มื้อค่ำมือสมัครเล่น) (วันจันทร์)
พวกคุณห้าคนเป็นตัวแทน ของสิ่งดีงามในเกมที่งดงามนี้
ฉะนั้นเล่นให้เต็มที่ แข่งให้สุดฝีมือ
พวกเราทุกคนจะคอยเชียร์ ขอบคุณ
จำได้แม่นเลยว่า ผมเคยมีปัญหาหลายครั้งสมัยเรียนม.ปลาย
เพราะผมสตรีมการแข่งมาสเตอร์ส บนคอมพิวเตอร์ระหว่างคาบเรียน
การที่ไม่กี่ปีต่อมา เด็กม.ปลายคนนั้นกลับได้ไปแข่งมาสเตอร์ส
จึงเป็นเรื่องที่น่าเหลือเชื่อมาก
ชิดๆ กันอีกนิดหนึ่งได้ไหม
ผมอยากให้ทุกคนอยู่ระหว่างเสาไฟกับ…
ในฐานะมือสมัครเล่น ประวัติของบ็อบบี้ โจนส์
และผลงานที่เขาสร้างไว้ ในวงการกอล์ฟสมัครเล่น
มันเป็นแรงกดดันให้กับมือสมัครเล่น ที่ได้ไปแข่งที่ออกัสตา
ผมอยากแข่งและเอาชนะคนพวกนั้น ผมรู้สึกว่าตัวเองทำแบบนั้นได้
ผมอยากออกไปพิสูจน์ว่าผมคู่ควรกับที่นั่น
ว่าแล้วว่าต้องมีมื้อเช้าด้วย
มื้อค่ำถึงสี่ทุ่ม
ชอบเลย มีใครหิวไหม
ฉันอาจจะหิว
มั้งนะ
(สนามกอล์ฟออกัสตาเนชันแนล)
การแข่งพาร์ 3 ครั้งที่ 62 กำลังดำเนินอยู่
ตื่นเต้นหรือเปล่า เหรอ
นี่คือขบวนแห่ที่จะพาบ้านฟิเนาไปที่นั่น
เราต้องใช้รถหกคัน
พาร์ 3 คืองานกีฬาที่น่ารักที่สุดบนโลก
เราจะได้เห็นด้านที่อ่อนโยนของพวกผู้เล่น
ด้านที่เข้าถึงได้
บัดนี้ที่แท่นตี สก็อตตี้ เชฟฟ์เลอร์
การแข่งพาร์ 3 พิเศษเสมอ น้องสาวผมเป็นแคดดี้ให้ผม
อืม ต้องทำระยะเท่าไร
ฉันคิดว่า…
(ซาร่า เชฟฟ์เลอร์)
- สัก 88 หลา - สัก 88 เหรอ
มันเป็นหนึ่งในช่วงเวลา ที่เราจะได้ดื่มด่ำไปกับแฟนๆ
และสนุกไปกับประสบการณ์ เพราะว่าเราไม่ได้แข่งจริงๆ
เราไม่ได้ทำอะไรเลยนอกจากสนุกไปกับรายการ
การแข่งพาร์ 3 เปิดให้ทุกคนบนสนามเข้าร่วม
แต่ไทเกอร์แทบไม่เข้าร่วมเลย
และก็มีบางคนที่เลือกจะทุ่มเทสมาธิ
จดจ่อกับการเตรียมตัว สำหรับสัปดาห์ที่จะมาถึงแทน
ตรงนี้นายต้องตีราวๆ 155 หลา
แล้วถ้าเราเล่นเลย์อัพ
เราก็ต้องไปขวาอีกเพื่อให้ได้มุม
- มุมนี้ - ใช่ เพื่อให้ได้มุม
ดูอีกหน่อยนะ
แซมมี่ สปีธตีลูกตกน้ำ
หลุมห้าจะอยู่ทางขวามือนาย
ด้านขวาทั้งหมดจะเป็นของนาย
นายต้องตีให้ผ่านต้นสนที่เราพูดถึงเมื่อกี้
อืม
โอ้โฮ
ฉะนั้นจากที นายต้องตีไปที่หลุมกลางดงสน
- อืม - นึกออกนะ ที่ด้านขวานี่
นี่จะเป็นช่วงสุดท้ายที่ผู้เล่นได้ทำตัวสบายๆ
สนุกและดื่มด่ำไปกับช่วงเวลา
พอช่วงเวลานี้จบลง พวกเขาจะต้องกลับมาเล่น
ล้วงตั๋วออกมาเตรียมไว้นะครับ ถือตั๋วเอาไว้
- ทุกคนพร้อมจะสนุกกันหรือยัง - พร้อม
เข้ามาเลย ขอต้อนรับสู่มาสเตอร์ส
ผมขอต้อนรับทุกท่าน สู่การแข่งมาสเตอร์นสครั้งที่ 88
วันนี้ผมได้รับเกียรติ
ให้มาแนะนำตัวแชมป์ระดับตำนานทั้งสามท่าน
โปรดต้อนรับคุณแกรี่ เพลเยอร์
เดี๋ยวนี้แค่จะตั้งลูกบนทีก็ไม่ง่ายแล้ว
ต่อไป คุณแจ็ค นิกคลอส
ด้านซ้ายด้านขวาระวังด้วยล่ะ
ที่แท่นตี คุณทอม วัตสัน
มาสเตอร์ส ปี 2024
เริ่มแล้วอย่างเป็นทางการ ขอให้สนุกกับการแข่ง
วิเศษ
ผมมีรายการเพลงอยู่ในสปอติฟาย มันแบบ…
- ผมเรียกมันว่าดีเจ - เพลงอีดีเอ็ม และ…
เขาบอกว่า "ลิฟ ฉันควรไปเป็นดีเจไหม" และฉันตอบว่า "ไม่"
- "ไม่ นายไม่ควร" - "เล่นกอล์ฟอย่างเดียวเถอะ"
วันนี้รู้สึกยังไงบ้าง
เพราะสำหรับฉัน ฉันไม่รู้อะไรเกี่ยวกับกอล์ฟเลย
แต่ฉันรู้จักรายการมาสเตอร์ส
ก็จริง นี่รายการใหญ่ครั้งแรกของฉัน
ฉันคิดว่ามันคงรู้สึกต่างจากรายการปกตินิดหน่อย
แต่ฉันว่าฉันคงไม่เป็นไรหรอก
ฉันจะไม่พยายามผลักไสมันออกไป
จะไม่พยายาม
แบบว่า… ต่อต้านเรื่องนั้น
แน่นอน นี่มาสเตอร์ส งานมันจะใหญ่กว่า มันจะ…
- โอบรับมันไว้และ… - ฉันแค่จะพยายามโอเคกับเรื่องนั้น
ที่แน่ๆ คือพยายามไม่บังเอิญไปเจอ ทอม วัตสันหรือคนที่ใส่เสื้อเขียว
- แค่นั้นเลย - แค่นั้นเลย
รีบทำเครื่องหมายไว้บนลูกเลย มันไปตกตรงไหนก็ตรงนั้นแหละ
- อืม - วันนี้ลมแรง…
ที่ฉันสงสัยคือเราจะเล่นกันได้ไหม ถ้าลมพัดแรง 30 ไมล์ต่อชั่วโมง
- ไม่ได้ล้อเล่นนะ - เล่นได้แน่ เราจะหาทางดู
ลูกจะอยู่เฉยๆ บนกรีนได้ไง
ก่อนจะเข้าสู่รอบแรก
ใครๆ ก็พูดเรื่องที่มีการคาดการณ์ว่าลมจะแรง
และวันนั้นมันก็พัดแรงมาก
ภายใต้สถานการณ์และเงื่อนไขในการเล่นที่ดีที่สุด
มาสเตอร์สก็น่ากลัวอยู่แล้ว
แต่ในวันแบบนี้ มันน่ากลัวขึ้นอีกระดับ
ที่แท่นตี ลุดวิก โอเบิร์ก
มันแทบจะเป็นช่วงเวลาที่แบบว่า…
ตัวผมตอน 11 ขวบคงจะพูดว่า "พระเจ้า"
"นี่คือที่ที่ฉันอยากจะอยู่
"และตอนนี้ฉันไม่อยากอยู่ที่ไหนอีกแล้วในโลกนี้"
ตอนเดินไปยังทีแรกในออกัสตาเป็นครั้งแรก
มัน… มันพิเศษสุดๆ
ทีช็อตของผมแทบจะลอยไปตกใส่แผงขายของกิน
ตกใส่อะไรต่างๆ บนแฟร์เวย์
จากนั้นผมก็ตีลูกไปที่บังเกอร์ด้านซ้ายของกรีน
ตีระยะหกฟุต พัตต์ลูกเข้าหาหลุม และทำพาร์หลุมแรกในออกัสตาได้
โอเบิร์ก สโตรคที่สอง ไปขวานิดหน่อย
การจะเก็บเบอร์ดี้เยอะๆ ในวันที่ออกัสตาเนชันแนลลมแรง
มันเป็นเรื่องที่ทำไม่ได้ เราบังคับมันไม่ได้
โอเบิร์ก ลูกนี้เพื่อพาร์
- สวยงามมากครับ - เยี่ยม
ที่ออกัสตา คุณไม่มีทางชนะได้ตั้งแต่วันแรก
แต่แพ้ตั้งแต่วันแรกน่ะเป็นไปได้
ฉะนั้นคุณต้องโฟกัสกับช็อตที่อยู่ตรงหน้า
เพราะออกัสตาเรียกร้องจากเราเยอะ
โดยเฉพาะเมื่อสภาพอากาศแบบนี้ คุณจะเสียสมาธิไม่ได้เลย
และสก็อตตี้ เชฟฟ์เลอร์
อันดับหนึ่งของโลก
แชมป์มาสเตอร์ส ปี 2022
สัปดาห์นี้ไม่เหมือนเดิมสำหรับสก็อตตี้ เพราะเขาอยู่คนเดียว
ภรรยาเขา เมเรดิธกำลังจะคลอดลูกในไม่กี่วันนี้
ตั้งแต่แต่งงานกัน เธอมาดูการแข่งทุกรายการ
เธออยู่เคียงข้างผมทุกย่างก้าว ฉะนั้นการมาแข่งมาสเตอร์สโดยไม่มีเธอ
มันเลยรู้สึกแปลกๆ นิดหน่อย โดยเฉพาะเมื่อต้องนอนคนเดียวคืนแรก
บางครั้งผมก็รู้สึกว่าบ้านมันโล่งนิดๆ
สก็อตตี้บอกว่า "ถ้าเธอจะคลอดเมื่อไหร่
ไม่ว่าตอนนั้นฉันจะได้กี่แต้มก็ตาม ฉันจะกลับบ้าน"
(หลุม 16)
ฮัลโหล
ไปที่มือสมัครเล่น นีล ชิปลีย์ ลูกนี้เพื่อเบอร์ดี้
เสียงเชียร์เขาจากตรงนั้นดังมากทีเดียว
จบรอบแรก นีลติด 20 อันดับแรก
ซึ่งถือว่าบ้ามากสำหรับมือสมัครเล่น ไม่ว่าในสถานการณ์ไหน
แล้วยิ่งรอบนี้สภาพอากาศมันเลวร้ายด้วย
พอมองเด็กคนนี้ คุณจะคิดว่า "ฉันต้องจับตาดูหมอนี่เอาไว้แล้ว"
(ที่ 35 ร่วม ลุดวิก โอเบิร์ก +1)
- นี่ ยินดีด้วย - ขอบคุณ
- ผลงานของนายมันดีสุดๆ เลย - ขอบคุณมากครับ
- พรุ่งนี้โชคดีนะ - ขอบคุณครับโค้ช ขอบคุณมาก
ขอกาแฟไพค์ไซส์ใหญ่กับเค้กกาแฟอบเชยครับ
ได้ค่ะ ทั้งหมด 7.70 ดอลลาร์
- ขอบคุณ - ขอบคุณ
ผมได้ยินมาว่าพวกไซโคพาธ ชอบกินกาแฟดำไซส์ใหญ่
แคดดี้ผม เรามีไลฟ์สไตล์แบบไม่ชอบปิดฝา
ถอดมันออก ขับรถแบบไม่มีฝา
ผมเดาว่ามันเป็นการโชว์พลังมั้งนะ
สก็อตตี้เขาไม่ดื่มกาแฟเลย
ระหว่างสัปดาห์ที่เดินทางออกรอบทัวร์นาเมนต์
ซึ่ง… ผมไม่รู้ว่าเขาทำได้ยังไง
แต่เราอาจควรเอาอย่างบ้าง เพราะปีนี้เขาทำผลงานได้ดี
ลมพัดแรงเหลือเกิน นี่คือรอบก่อนเข้าสู่รอบสุดสัปดาห์
ของรายการมาสเตอร์ส ครั้งที่ 88
วันนี้ไม่มีคำว่า "ง่าย" ในพจนานุกรม
- ไม่ครับ - เป็นวันที่จิตใจต้องแข็งแกร่ง
สก็อตตี้ เชฟฟ์เลอร์ตีครับ
ให้ตายเถอะ โบกี้แรกในทัวร์นาเมนต์
ลมพัดแรงยิ่งกว่าเมื่อวานอีก
ตอนนี้ลมพัดแรงจนจะยืนยังแทบไม่ไหว
สภาพอากาศและกระแสลม เปลี่ยนเส้นตัดผู้เล่นให้เป็นการนองเลือด
นี่เป็นรอบที่น่าแปลกใจของดีเจ
เรามีแชมป์รายการใหญ่ และหลายคนใน 40 อันดับสุดยอดผู้เล่น
ที่จะไม่ได้อยู่ต่อในรอบสุดสัปดาห์ และในสภาพอากาศแบบนี้
คุณทำได้แค่กระเสือกกระสน หาทางทำให้ตัวเองได้อยู่ต่อ
เพื่อที่คุณจะได้มีโอกาสเล่นอีกสองรอบ
นีล ชิปลีย์ มือสมัครเล่นชั้นแนวหน้า
วันนี้ทำบวกสามแต้ม 76 สโตรค
และนี่ ลุดวิก โอเบิร์ก
เขาขยับขึ้นไปตามอยู่สี่สโตรค
โอเบิร์ก หลุม 18
ยังไม่มีใครใช้สโตรคน้อยกว่าเขาในวันนี้
เล่นไป 69 สโตรค เป็นคนแรกที่ต่ำกว่า 70 ในรอบสอง
ว่ากันว่าคุณต้องมีประสบการณ์ เพื่ออ่านทางเกมที่ออกัสตา
แต่เขาต้องการประสบการณ์แค่รอบเดียว…
แค่นั้นก็เกินพอ
ในการได้กลับมาเล่นวันพรุ่งนี้ และทำคะแนนดีที่สุดในรอบที่สอง
ตลอดทั้งวันมีลมพัดกรรโชก
แต่ทันทีที่ผู้เล่นออกจากสนาม
ลมก็สงบลง
เป็นวันที่ลมแรงชะมัดเลยเนอะ
- เหมือนกลับไปอยู่ที่ลับบ็อกเลย - นั่นสิ
ฉันแน่ใจว่าฉันเกือบล้มตอนรีบเดินตั้งสองหน
แล้วนายรู้สึกยังไงที่กำลังจะได้เล่นรอบสุดสัปดาห์
พรุ่งนี้ตอนวางลูก ฉันคงกังวล
ฉันคงจะตัวสั่นและ…
- แต่จะไม่แสดงออกมา - ไม่ แต่มันแตกต่าง
- ความรู้สึกข้างในมันคนละเรื่อง - ใช่ ฉันรู้
- แต่นายชอบช่วงเวลานี้ - ใช่ ฉันชอบ แบบว่า…
นายฝึกซ้อมมาเพื่อการณ์นี้
ใช่ ตอนนี้ฉันรู้สึกพอใจ จริงๆ ก็พอใจมากเลยล่ะ
- ทำได้ดีแล้ว - ขอบใจที่รัก
พอถึงจุดหนึ่ง นายก็ต้องใช้บัตรแคดดี้
ฉันไม่มี… พวก ฉันเพิ่งทำหน้าที่แคดดี้เป็นครั้งที่สาม
ยูเอสแอมะเทอร์สองครั้งกับมาสเตอร์ส แค่นั้น
ฉันทำโครงงานกลุ่มกับคนพวกนี้
ฉันไม่ได้บอกคนในกลุ่มว่าฉันมาเล่นมาสเตอร์ส
แล้วก็มีคนหนึ่งที่ดูทีวี
ดูมาสเตอร์ส แล้วก็เห็นฉันโผล่มาในจอ
แล้วเขาก็แบบว่า "หมอนั่นไปทำอะไรวะ"
ฉันไม่รู้สึกตื่นเต้นที่จะแข่งเลย จนกระทั่งงานพาร์ 3
พอได้มาอยู่ในสภาพแวดล้อมการแข่งขัน
ส่วนฉันก็พยายามจะตั้งลูกตีให้มันดี
แต่ฉันกังวลสุดๆ
ที่นี่มีมือสมัครเล่นระดับฉันไม่มาก
มันเลยเป็นเกียรติสุดๆ ที่ฉันยังได้ไปต่อ
วันศุกร์ หลังเล่นรอบบ่ายไปได้ครึ่งรอบ
พอรู้ว่าตัวเองเป็นมือสมัครคนเดียว
ที่ผ่านเข้ารอบ ผมก็โล่งอกสุดๆ
เพราะผมชนะระดับมือสมัครเล่นแล้ว แต่ความกดดันมันก็สูงมาก
มีคนมากมายจับตาดู มันเป็นสภาพแวดล้อมใหม่
มันต่างกับกอล์ฟวิทยาลัยอย่างสิ้นเชิง
ฉันเคยเล่นทัวร์นาเมนต์ระดับวิทยาลัยกับลุดวิกนะ
แต่กับพวกที่เป็นตำนานอย่างไทเกอร์
ฉันไม่ค่อยได้เจอกับคนพวกนั้นบ่อยนัก
นี่เลยเจ๋งมาก หวังว่ารอบสุดสัปดาห์ ฉันจะชนะบางคนได้
มันคงสนุกแน่ จริงๆ ฉันมีการบ้านต้องส่งวันอาทิตย์
นายคิดว่าจะขอเลื่อนส่งได้ไหม
อาจารย์ฉันคนหนึ่งไม่รู้ว่ามาสเตอร์สคืออะไร
อาจารย์นายไม่รู้จักมาสเตอร์สเหรอ
เราอาจส่งรูปไปให้เธอดูได้
วันนี้แดดออก บรรยากาศงดงาม
ฤดูใบไม้ผลิที่ออกัสตา แล้วจะมีอะไรที่ดีไปกว่านี้อีก
ลูกเป็นไงบ้าง
- เขาสบายดี ใช่ - เขาสบายดีเหรอ
วันนี้ลมไม่แรงเท่ากับเมื่อวานแล้ว
แต่ผลจากลมที่พัดแรงเมื่อวาน ก็ทำให้วันนี้กรีนอยู่ในสภาพแน่นดีทีเดียว
สก็อตตี้ เชฟฟ์เลอร์ หลุมแรก
นี่คือสโตรคที่สามของเขาหลังหวดไม่ลงกรีน
ชิพเก็บเบอร์ดี้ได้ที่หลุมแรก
โอเบิร์กครับ
(หลุม 5)
หลุมห้าวันนี้อยู่ในตำแหน่งที่เก็บยาก
สุดยอดจริงๆ
ออกัสตาเป็นหนึ่งในสนาม ที่เราต้องเรียกฟอร์มการเล่นให้ได้
แล้วให้ผลลัพธ์มันออกมา และผมก็สามารถทำคะแนนดีๆ ได้
จนพาตัวเองไต่อันดับบนกระดานผู้นำขึ้นไป
โอเบิร์กมีโอกาสจะเก็บอีกหลุม
เขาตามอยู่แค่สองสโตรค
ถ้าคุณไม่เคยได้ยินเรื่องของเขา จากนี้คุณจะได้ยินไปอีกหลายปี
มือสมัครเล่นคนเดียวที่เข้ารอบ นีล ชิปลีย์
เขาจะได้รับรางวัลยกย่อง และได้รับการฉลองให้ในคืนวันอาทิตย์
เหนื่อยชะมัด
เหมือนผมจะได้แข่งกับไทเกอร์ ถือเป็นการปลอบใจที่ดีหลังจากตีไปตั้ง 80
ผมต้องไปหาเสื้อแดงมาใส่
ผมจะใส่เสื้อแดงลงสนาม
โอเค บาย เจอกัน
หลุม 13 สก็อตตี้ เชฟฟ์เลอร์ จะเรียกเสียงปรบมือได้ไหม
ลูกนี้เพื่ออีเกิล
อยากฟังใช่ไหม
เอ้าจัดให้
สก็อตตี้ เชฟฟ์เลอร์แสดงอารมณ์แบบนั้นไม่บ่อย
หายากที่เขาจะเหวี่ยงกำปั้นตั้งสามครั้ง
และในสโตรคเดียวนั้น เขาก็กลับมาเป็นที่หนึ่งร่วมอีกครั้ง
ผมไม่กังวลเรื่องคนอื่นๆ ผมพยายามคุมสิ่งที่คุมได้
แล้วพอคิดว่าผมเคยทำได้มาแล้วครั้งหนึ่ง
มันก็ทำให้สบายใจ
เขาเล่นหลุมพาร์-5 สองหลุม ในเก้ารอบหลังโดยใช้เจ็ดสโตรค
ส่วนหน้าใหม่ของมาสเตอร์ส อย่างโอเบิร์กก็กำลังไล่ตาม
น่าประทับใจมาก
สก็อตตี้ เชฟฟ์เลอร์จะคว้าเสื้อตัวที่สอง
ในรอบสามปีมาได้หรือไม่ พรุ่งนี้รู้กัน
ลุกวิก ตำแหน่งแชมป์รายการใหญ่ครั้งแรกของคุณ
คุณใช้วิธีไหนในการห้ามตัวเอง ให้หยุดคิดถึงความสำคัญของมัน
และอยู่กับปัจจุบันครับ
ผมคิดถึงมันอยู่ตลอด การคิดเรื่องนั้นไม่ส่งผลอะไรกับผม
แหงล่ะ ผมเป็นผู้เข้าแข่งขัน และผมก็อยากชนะรายการนี้
และแน่นอน ผมโชคดีมากที่ได้มาอยู่ตรงนี้
ได้มาเล่นกอล์ฟที่นี่ และ…
ผมไม่คิดว่าเราควรจะเบือนหน้าหนี หรือว่าผลักไสมันออกไป
ผมพยายามจะโอบรับมันไว้ และรับมือกับสิ่งที่ตามมาพร้อมกันให้ได้
- สวัสดี เป็นไงบ้าง - พาผมไปยิมหน่อยสิ
ได้ครับ ด้วยความยินดี
- ผมกังวลเรื่องรอบพรุ่งนี้ - คิดว่าไทเกอร์จะทำตัวแบบไหนกับลูก
จำตอนลูกเป็นเด็กได้ไหม ที่เราไปดูรอบซ้อมที่โอ๊กมอนต์น่ะ
จำได้ เขาสมาธิดีสุดๆ เลย
เราเดินตามเขาตลอดรอบซ้อม
- ใช่ - ลูกแต่งตัวเหมือนไทเกอร์ตั้งแต่หัวจรดเท้า
บ้าจังเลยเนอะที่มันออกมาแบบนี้
ใช่ เพราะผมตีไปตั้ง 80 แล้วนี่ผมจะได้เล่นกับไทเกอร์ วูดส์
นั่นคงจะเป็นดับเบิลโบกี้ ที่ดีที่สุดบนเส้นทางอาชีพผมเลย
นับแค่ตอนนี้ก็ดีที่สุด
จำตอนที่ลูกจะเอาไม้กอล์ฟ ของไทเกอร์ วูดส์ได้ไหม
ใช่ ผมซื้อไม้ของไทเกอร์ วูดส์ตอนมันออกมา
ผมใช้มันเล่นในวิทยาลัยอยู่สามปี และผมก็ทำผลงานได้ดี
ไม่อยากเชื่อเลยว่าเราจะกำลังทำแบบนี้
พ่อภูมิใจจริงๆ นะ พ่อภูมิใจในตัวลูกเสมอ
นี่น่ะเป็นแค่ของแถม แต่ตั้งแต่ลูกเล่นรุ่นเยาวชน
พ่อก็ภูมิใจในตัวลูกมาตั้งแต่ตอนนั้นแล้ว
แน่นอนว่านี่มันคนละระดับ
แต่พ่อรู้มาตลอดว่าลูกเกิดมาเพื่อทำสิ่งที่ยิ่งใหญ่
วันอาทิตย์ที่มาสเตอร์ส
ท่ามกลางสภาพอากาศที่ยอดเยี่ยม ผู้ท้าชิงจำนวนหนึ่ง
พร้อมแล้วที่จะประกาศศักดา เพื่อเสื้อเขียวอันเป็นที่หมายปอง
- เป็นไงบ้าง - ดี นายล่ะ
ดี ขอบใจ
เฮ่ ว่าไง
ไทเกอร์ วูดส์จะเล่นรอบที่ 100 ของเขา
กับมือสมัครเล่นคนเดียวที่ผ่านเข้ารอบ นีล ชิปลีย์
เขาจะได้ไปรับรางวัลในเย็นวันนี้ที่บัตเลอร์เคบิน
ผมพยายามตั้งสมาธิกับการเล่นกอล์ฟ
แต่พอถึงทีที่สอง ผมหวดลูกไดรฟ์สุดแรงเกิด
พอเดินออกมาจากที เขาก็พูดว่า "นี่ นีล ตีสวยนะ"
ไทเกอร์พูดว่า "นี่ ตีสวยนะ" และนั่นมันก็เจ๋งมากๆ เลย
ถ้าคุณคือนีล ชิปลีย์
คุณได้จับคู่กับไทเกอร์ วูดส์ แชมป์มาสเตอร์สห้าสมัย
คนที่เป็นที่สุดของที่สุด
คุณรู้ว่าตัวเองอาจไม่ชนะ
แต่คุณก็มีโอกาสได้แสดงบางอย่างให้เขาเห็น
แชมป์ห้าสมัยปล่อยของให้คนดูได้ส่งเสียงเชียร์
ผมไม่เคยคิดมาก่อนเลยในชีวิต ว่าผมจะได้เล่นกับไทเกอร์ วูดส์
ในวันอาทิตย์ที่มาสเตอร์ส
ผมไม่เคยคิดว่ามันจะเกิดขึ้นจริงได้
- ภูมิใจจริงๆ - เก่งมาก
- ขอบคุณครับพ่อ - รักนะ
รักนะ เดี๋ยวเจอกัน
โอกาสที่ผมจะได้เล่นกับเขาอีก มันต่ำมาก เพราะงั้น…
นี่เป็นโอกาสที่ชีวิตหนึ่งจะมีสักครั้ง มันยอดมาก
และผมชนะเขา
ผมทำได้ดีมาแล้วสามรอบ
ผมคิดว่าตัวเองจัดการได้ดี ผมอยากมีโอกาสที่จะได้เป็นแชมป์
สก็อตตี้เก่งมาก ถ้าเขาลงสนามแล้วเล่นได้ดี
ถึงผมทำอะไรก็คงเปลี่ยนเรื่องนั้นไม่ได้มาก
ที่ผมทำได้คือควบคุมตัวเอง ควบคุมอารมณ์และกิจวัตร
ไม่ว่าวันนี้จะเป็นยังไง ตกกลางคืนผมคงจะนึกทบทวน
และจะพูดว่า "โอเค นายทุ่มเต็มที่แล้ว"
วันอาทิตย์ที่มาสเตอร์ส คือหนึ่งในวันที่ดีที่สุดของปี
จะบอกว่าเป็นวันที่เครียดที่สุดเลยก็ยังได้
ถ้าคุณรู้ว่าอีกนิดเดียว คุณจะขึ้นเป็นที่หนึ่งบนกระดาน
และรู้ว่าสิ่งเดียวที่คั่นกลางระหว่างคุณ
กับความฝันในวัยเด็กคือเกมกอล์ฟ 18 หลุม และแน่นอน สก็อตตี้ เชฟฟ์เลอร์
ผู้ที่จะตีลูก ลุดวิก โอเบิร์ก
ผู้ที่จะตีลูก สก็อตตี้ เชฟฟ์เลอร์
นำแค่ไหนก็ไม่ปลอดภัย ปัญหามีอยู่มาก
มันเต็มไปด้วยความผันผวน โดยเฉพาะรอบวันอาทิตย์
เพื่อคุมเรื่องนั้นให้อยู่ เราจะต้องเล่นกอล์ฟให้ดีต่อไป
หลุมสอง ลุดวิก โอเบิร์ก
เขามีโอกาสจะได้สวมเสื้อเขียว ตั้งแต่เล่นรายการนี้ครั้งแรก
พัตต์นี้ของโอเบิร์กสวยมาก
(ที่ 3 ร่วม ลุดวิก โอเบิร์ก -5)
เรื่องที่ยอดก็คือลุดวิกลงสนามอย่างมั่นใจ
เหมือนเขาเล่นรายการนี้ เป็นครั้งที่สิบ ไม่ใช่ครั้งแรก
และคนที่เปิดประตูไว้ให้เขาก็คือสก็อตตี้
ผมกังวลนิดหน่อย จริงๆ นะ
กับปัญหาเรื่องการควบคุมระยะตอนตี
(หลุม 7)
โอ๊ะ ลูกนี้น่าลุ้นซะแล้ว
โอเบิร์ก
ตีได้ไร้ที่ติ
หลุมที่เจ็ด เชฟฟ์เลอร์ต้องพัตต์ยาว
เก็บพาร์ไม่ได้ครับ
ตอนนี้มีเสมอกันสามคนที่หกอันเดอร์พาร์
โอเบิร์ก เพื่อเบอร์ดี้
ตรงไปที่หลุม
เขาทำได้ เยี่ยม
(ที่ 3 ร่วม ลุดวิก โอเบิร์ก -6)
ตีได้ขนาดนี้จะยังต้องการประสบการณ์อีกทำไม
นี่ 45 ปีแล้วที่ถ้วยมาสเตอร์ส ไม่เคยเป็นของผู้เข้าแข่งครั้งแรก
และลุดวิก โอเบิร์กมีโอกาสที่จะทำแบบนั้น
เขากินของว่าง และ…
อ้าว มันร่วงครับ
ผมคิดอยู่แป๊บหนึ่งว่าจะเก็บขึ้นมากินต่อ
แต่แล้วก็นึกได้ว่ามีกล้องอยู่ตรงหน้า
และผมก็คิดว่ามันคงไม่ใช่ความคิดที่ดี
สก็อตตี้
เยี่ยมมาก
ไปเลย
ณ ตอนนี้ นั่นอาจเป็นช็อตชี้ชะตาของศึกนี้
ผมชอบอยู่ต่อหน้าผู้ชม เมื่อไหร่ก็ตามที่เราอยู่ในกลุ่มชิงแชมป์
มันจะมีความกดดัน ตรงนั้นแหละที่สนุก
ฉันคิดว่าถ้าใช้เหล็กเบอร์ห้า ตีไปทางขวาแล้วค่อยตีกลับมา
นั่นน่าจะเป็นโอกาสของฉัน
แล้วนายโอเคเหรอ ถ้าต้องตีกลับมาจากทางขวาน่ะ
คงงั้น ช็อตที่ผ่านๆ มาฉันก็เล่นแบบนั้น
นี่คือคนที่ถูกบีบให้ต้องเหยียบคันเร่ง
และเสี่ยงมากขึ้น
นั่นแหละ
ระวังด้วย
โอ๊ะโอ
ตายจริง โอเบิร์ก
ผิดพลาดครั้งใหญ่ครั้งแรก
แบบนี้จะกู้เกมก็ยากแล้ว
สโตรคที่หก อันดับเขาจะตกลงมา
ผมตีพลาดที่หลุม 11 ผมตีตกน้ำ
นั่นไม่ใช่สิ่งที่ผมหวัง แต่ผมคิดว่าเรื่องสำคัญที่สุด
คือการสนุกกับเกมต่อไป และให้ทุกสิ่งที่ผมทำ
เป็นไปเพื่อความสนุก
เวลาที่แข่งกับคนอย่างสก็อตตี้
เราแทบจะผิดพลาดไม่ได้เลย
ลูกนี้โอเบิร์กตีสวยมาก
เราจัดกระบวนกันใหม่
มูฟออน และพูดว่า "ไปจบให้สวยๆ เถอะ อนาคตไม่แน่นอน"
ลูกนี้เพื่อเจ็ดอันเดอร์พาร์
เยี่ยม
(ที่ 2 ลุดวิก โอเบิร์ก -7)
สก็อตตี้ เชฟฟ์เลอร์
นำอยู่สองสโตรค
(หลุม 14)
จะใช้แบ็กสต็อปหรือเปล่า
มันพยายามอยู่
กำลังสวยขึ้นเรื่อยๆ แล้ว
สก็อตตี้ เชฟฟ์เลอร์
ลูกหมุนอย่างงดงามที่หลุม 14
เรื่องวันนี้คงจะเล่าได้ว่าโอเบิร์กไล่จี้เขาเข้ามา
แต่แล้วสก็อตตี้ก็บอกว่า
"เดี๋ยวฉันจะตอบให้"
เชฟฟ์เลอร์นำสาม
(หลุม 16)
ลงแล้ว
แล้วจะไม่ลงได้ไง
นำสี่สโตรค
ลุดวิก หลุม 18
บางคนคงรู้สึกเหลือเชื่อ ที่เห็นคนที่เล่นรายการใหญ่ครั้งแรก
กลับจบสกอร์เป็นที่สองที่ออกัสตา
เขาพิสูจน์ให้เราเห็นแล้วว่ามีของ เขามาแล้วและจะไม่ไปไหน
ลุดไม่ชนะก็จริงอยู่
แต่คนเดียวที่ชนะเขาในสนาม
คือผู้เล่นที่เก่งที่สุดในโลก
- เล่นดีมาก ลุดวิก เก่งมาก - ขอบคุณ
ยินดีด้วย เก่งมากเลยล่ะ
มันเป็นสัปดาห์ที่ดี มันจะเป็นความทรงจำดีๆ ต่อไปอีกนาน
และเป็นเรื่องที่ผมภาคภูมิใจ
แน่นอน สก็อตตี้ก็เล่นดี เรื่องนี้ต้องยอมให้เขา
นี่คือความรู้สึกที่ยอดที่สุดในเกมกอล์ฟ
ตอนเดินไปที่หลุม 18 มันยากที่จะบรรยายออกมาเป็นคำพูดได้
ผมเคยดูไทเกอร์ วูดส์เดินแบบนั้นตอนยังเด็ก
และการที่ผมสามารถทำแบบนั้น
มันเป็นเวลาแค่ไม่กี่นาที แต่มันพิเศษมาก
เขาเป็นตำนานแล้ว
ว่าที่คุณพ่อเป็นแชมป์ในวันนี้
ภูมิใจในตัวลูกจัง สก็อตต์
พ่อรักลูกนะ ลูกไม่รู้หรอก มัน… ลูกสุดยอดเลย
นี่ เท็ดดี้
สก็อตตี้
ผมไม่ชอบฉลองเท่าไร
พอจบศึก ผมมักจะเตรียมรับศึกต่อไป
แต่ตอนเดินจากสนามไปห้องล็อกเกอร์นั่นแหละ ที่ผมรู้สึกว่านี่เป็นความจริง
เพราะตอนเป็นแชมป์ครั้งแรก ผมไม่รู้ว่าจะเจออะไร
แต่คราวนี้ ผมรู้ว่าอะไรจะเกิดขึ้น
ผมเดินไปที่ห้องล็อกเกอร์ของแชมป์
ผมจำได้ว่าผมใช้หนึ่งนาทีนั้น
ร้องไห้ ร้องจนตาบวม มันวิเศษมาก
ผมยินดีเป็นอย่างยิ่งที่จะได้ต้อนรับทุกท่าน
สู่พิธีมอบรางวัลมาสเตอร์สทัวร์นาเมนต์ครั้งที่ 88
จอน จะขอบคุณมากถ้าคุณช่วยให้เกียรติ
สวมเสื้อเขียวให้กับสก็อตตี้ เชฟฟ์เลอร์
สำหรับสก็อตตี้ เชฟฟ์เลอร์ เขาปิดประตูตายทุกคน
คว้าแชมป์สมัยที่สอง และจารึกชื่อตัวเองในหนังสือประวัติศาสตร์
ที่เขาแข่งด้วยไม่ใช่คนอื่นๆ ในพีจีเอทัวร์
เขาแข่งขันกับตัวเอง
- เป็นไง - สวยมาก
มันเหมือนเขารู้แล้วว่า ตอนนี้เขาคุมเกมของตัวเองได้อยู่หมัด
จากนี้ไป อะไรก็คงหยุดเขาไม่ได้
ฉะนั้นคำถามก็คือ
ใครหรืออะไรที่จะสามารถฉุดรั้งเขาได้บ้าง
โอเค
อยากทำอะไรอีกไหม อยากกลับบ้านไหม
- อยากกลับบ้าน ขอบคุณ - คุณควรกลับ
เราคุยกันสักเดี๋ยวได้ไหม
พวกคุณรู้ใช่ไหมว่าผมเล่นทัวร์นาเมนต์กอล์ฟ
เราอึ้งไปเลย แบบว่า "เดี๋ยว มันเกิดอะไรขึ้น"
เป็นไปไม่ได้
ผมนึกว่าเป็นข่าวปลอม
การเล่นกับคนอย่างรอรี่ ผมรู้สึกกดดันนิดหน่อย
ผมมาที่นี่เพื่อประกาศชื่อ กัปตันทีมไรเดอร์คัพของเรา
ผมมีหลายอย่างต้องพิสูจน์กับตัวเอง
"มันคือการไล่ตามความสมบูรณ์แบบ โดยที่รู้ว่าไม่มีวันทำได้สมบูรณ์แบบ"
"แล้วเราจะบรรลุความเป็นเลิศระหว่างทาง" วินซ์ ลอมบาร์ดี
มันคือโอกาสสุดท้าย ที่ผมจะได้พิสูจน์ว่าผมสามารถพิชิตมัน
ไงล่ะ
ในช่วงเวลาสั้นๆ นั้น
ทุกอย่างมันคอขาดบาดตาย